የጎንደር ከተማ አስተዳደር ሰባት የእንስሳት ገበያዎችን ቢያዘጋጅም በየመንገዱ መገበያዬት አልቆመም፡፡
ባሕር ዳር፡ ሚያዝያ 10/2012 ዓ.ም (አብመድ) የጎንደር ከተማ አስተዳደር የትንሳኤ በዓል የእንስሳት ግብይት አካባቢ መጨናነቅ እንዳይፈጠር ሰባት የገበያ ማዕከላትን ቢያዘጋጅም ኅብረተሰቡ በየመንገዱ መገበያየቱን አላቆመም፡፡ በጎንደር ከተማ በተለምዶ የታወቁ ሦስት የእንስሳት ገበያዎች የነበሩ ቢሆንም የወቅቱን የኮሮና ወረርሽኝ ስርጭት ለመከላከል በከተማው ውስጥ የሚገኙ ሰፋፊ ቦታዎችን ለእንስሳት ግብይት እንዲውሉ አድርጓል፤ በዚህም ሰባት ማዕከላት ተዘጋጅተዋል፡፡ይሁን እንጅ አብዛኞቹ ግብይቶች ንክኪ ያለባቸው መሆኑንና ለኮሮና ወረርሽኝ አጋላጭ እንደሆኑ አብመድ ታዝቧል፡፡ ገዥዎቹ የበጎችን ላት፣ የፍየሎችን ደረትና ጀርባ፣ የዶሮዎችን ክብደት እየነካኩ 